ബോൺ നത്താലെ

സീറോ മലബാർ കത്തോലിക്കാ സഭയുടെ കീഴിലുള്ള  തൃശ്ശൂർ അതിരൂപതയും തൃശൂർ പൗരാവലിയും ചേർന്ന് തൃശ്ശൂർ നഗരത്തിൽ ക്രിസ്തുമസിനോട് അനുബദ്ധിച്ച് ഡിസംബർ മാസത്തിൽ നടത്തുന്ന ക്രിസ്തുമസ് കരോളാണ് ബോൺ നത്താലെ (Buon Natale). ‘ബോൺ നത്താലെ’ എന്ന ഇറ്റാലിയൻ വാക്കിന് ‘മെറി ക്രിസ്മസ്’എന്നാണർത്ഥം. അതിരൂപത ആർച്ച് ബിഷപ്പ് മാർ ആഡ്രൂസ് താഴത്തിന്റെ ആശയമായാണ് 2013-ൽ ബോൺ നത്താലെ ആരംഭിച്ചത്.  http://www.ndtv.com/article/south/18-112-santa-clauses-set-guinness-record-in-kerala-640630 

 ബോൺ നത്താലെ - 2013 

ബോൺ നത്താലെ ആദ്യമായി സംഘടിപ്പിക്കപ്പെട്ടത് 2013-ലാണ്. ഏകദേശം 5000 സാന്റാക്ലോസുകളും തൂവെള്ള വസ്ത്രമണിഞ്ഞ 3000 മാലാഖകുഞ്ഞുങ്ങളും 25 ഫ്ലോട്ടുകളും ഘോഷയാത്രയിൽ പങ്കെടുത്തിരുന്നു. http://www.thejasnews.com/index.jsp?tp=det&det=yes&news_id=20131227182535571 സേക്രഡ്ഹാർട്ട് സ്‌കൂളിൽനിന്ന് ആരംഭിച്ച ഘോഷയാത്ര സ്വരാജ് റൗണ്ട് ചുറ്റി തിരികെ സെന്റ് തോമസ് കോളേജിൽ സമാപിച്ചു.

 ബോൺ നത്താലെ - 2014 

18112 പാപ്പമാർ അണിനിരന്ന ബോൺ നത്താലെ ഏറ്റവും കൂടുതൽ സാന്റാക്ലോസുമാർ പങ്കെടുത്ത ഘോഷയാത്രയായി ഗിന്നസ് പുസ്തകം ലോക റെക്കോഡായി അംഗീകരിച്ചു. http://www.guinnessworldrecords.com/world-records/largest-gathering-of-santa-claus നോർത്ത്‌ അയർലണ്ടിൽ 13,000 സാന്റാക്ലോസുകൾ അണിനിരന്ന റെക്കോഡ്‌ മറികടന്നാണ് തൃശ്ശൂർ ഈ നേട്ടം കൈവരിച്ചത്. വെളളകരയുളള ചുവപ്പുനിറത്തിലുളള പാന്റ്‌, ഓവർകോട്ട്‌, തൊപ്പി, കറുത്ത ബെൽറ്റ്‌, താടി എന്നിവയായിരുന്നു പാപ്പമാരുടെ വേഷം. ആവർത്തനം ഒഴിവാക്കാൻ ബാർകോഡ് പതിച്ച അപേക്ഷാഫോമുകളാണ്‌ നൽകിയിരുന്നത്‌. ശക്‌തൻ നഗറിലെ രണ്ടുലക്ഷം ചതുരശ്രയടി സ്‌ഥലത്ത്‌ ഇതിനായി 40 കവാടങ്ങൾ ഒരുക്കിയിരുന്നു.http://beta.mangalam.com/thrissur/266093#sthash.tlfUOsoA.dpuf

 ബോൺ നത്താലെ - 2022 
കോവിഡ്-19 ആഗോള മഹാമാരി കാരണം 2020-2021 വർഷങ്ങളിൽ ബോൺ നത്താലെ ആഘോഷങ്ങളൊന്നും ഉണ്ടായിരുന്നില്ല. 2022 ഡിസംബർ 27-ന് സെന്റ് തോമസ് കോളേജിൽ നിന്ന് ബോൺ നത്താലെ ഘോഷയാത്ര ആരംഭിച്ചു. കേന്ദ്രമന്ത്രി ജോൺ ബാർല മുഖ്യാതിഥിയായിരുന്നു. മന്ത്രി കെ രാജൻ, എംപി ടിഎൻ പ്രതാപൻ, മുൻ മന്ത്രി സുനിൽ കുമാർ തുടങ്ങി രാഷ്ട്രീയ സാമൂഹ്യ സാംസ്‌കാരിക വ്യക്തികൾ ഘോഷയാത്രയിൽ അണി നിരന്നു. മുന്നൂറോളം യുവാക്കൾ ചേർന്നുയർത്തിയ ചലിക്കുന്ന ക്രിസ്മസ് കൂട്, ആയിരത്തോളം മാലാഖമാരും, ബൈക്ക്, വീൽ ചെയർ പാപ്പാമാരും ഘോഷയാത്രയിൽ അണിയായി.

 ബോൺ നത്താലെ - 2023 
2023-ൽ തൃശൂരിലെ സജീവമായ സാംസ്കാരിക കേന്ദ്രമായ സ്വരാജ് റൗണ്ട്, അനവധി സാന്റാ ക്ലോസുമാരുടെ ആഘോഷ നൃത്തങ്ങൾക്ക് ആവേശഭരിതമായ വേദിയായി മാറി. കേരളത്തിന്റെ സമൃദ്ധവും ബഹുസ്വരവുമായ സാംസ്കാരിക പൈതൃകം അതിലൂടെ മനോഹരമായി അവതരിപ്പിക്കപ്പെട്ടു. നഴ്‌സറി വിദ്യാർത്ഥി മുതൽ മുതിർന്ന പൗരന്മാരും സ്ത്രീകളും എല്ലാം ക്രിസ്മസ് പാപ്പമാരുടെ വേഷം ധരിച്ച് ഗാനങ്ങളുടെ താളത്തിൽ ആനന്ദത്തോടെ നൃത്തം ചെയ്തു. ആർച്ച്‌ബിഷപ്പ് മാർ ആൻഡ്രൂസ് തഴത്ത്, മേയർ എം. കെ. വർഗീസ്, എം.പി. ടി. എൻ. പ്രതാപൻ, എം.എൽ.എമാരായ പി. ബാലചന്ദ്രൻ, സനീഷ് കുമാർ ജോസഫ്, ജില്ലാ കളക്ടർ കൃഷ്ണ തേജ എന്നിവർ ഉദ്ഘാടന സമ്മേളനത്തിൽ പങ്കെടുത്തു.

 ബോൺ നത്താലെ - 2024 

 ബോൺ നത്താലെ - 2025 

 ബാഹ്യ താളുകൾ 
തൃശൂർ ജില്ലയുടെ സംസ്ക്കാരവും പൈതൃകവും
തൃശൂർ അതിരൂപത

 അവലംബം 

വർഗ്ഗം:ക്രിസ്തുമസ് ആഘോഷങ്ങൾ